Рэймскі сабор

Рэймскі сабор (фр.: Notre-Dame de Reims) быў пабудаваны ў XIII ст., гэта значыць пазней Сабора Парыжскай Божай Маці і Шартрскага сабора, але значна раней, чым саборы ў Страсбургу, Ам’ене і Бавэ. Рэймскі сабор з’яўляецца адным з самых вядомых узораў гатычнага мастацтва ва Францыі дзякуючы сваёй архітэктуры і скульптурным кампазіцыям і ўваходзіць у спіс сусветнай спадчыны ЮНЕСКА. Пачынаючы з перыяду Сярэднявечча і да XIX стагоддзя гэты сабор быў месцам каранацыі практычна ўсіх французскіх манархаў. Гісторыя V стагоддзе: Першы сабор, пабудаваны святым біскупам Ніказіем (Saint Nicaise) на месцы гала-рымскіх тэрм. Ужо тады ён быў прысвечаны Маці Божай. Каля 498: Святы Рэмігій хрысціў у Рэймскім саборы Хлодвіга I. 816: Сын Карла Вялікага Людовік Набожны абраў Рэймс месцам, дзе ён каранаваўся ў якасці імператара. 1027: Каранацыя Генрыха I. Легенда пра сасуд з міро (фр.: Sainte Ampoule) і палітычная магутнасць Рэймскага архібіскупства сталі прычынамі таго, што сабор стаў сталым месцам каранацыі французскіх кіраўнікоў. 1210: Пажар знішчыў стары сабор. 1211, 6 мая: Архібіскуп Рэймса Абры дэ Умбер (фр.: Aubry de Humbert) заклаў тут новы сабор Маці Божай, які існуе і дагэтуль. У будаўніцтве новага будынка сабора бралі ўдзел чатыры архітэктара: з 1211: Жан д'Арбэ (фр.: Jean d'Orbais). 1231—1237: Жан-ле-Лу (што можа быць перакладзена як Жан Воўк) (фр.: Jean-le-Loup). 1247—1255: Гашэ Рэймскі (фр.: Gaucher de Reims). паміж 1255 і 1285: Бернар Суасонскі (фр.: Bernard de Soissons). XVI стагоддзе — у Рэймскі сабор трапляе славянскае Рэймскае евангелле, на якім, як на таямнічым рукапісе, прысягаюцца каралі. 1825, 29 мая: Апошняя каранацыя ў Рэймсе — Карл X. Зноскі Літаратура Рэймскі сабор // Беларуская энцыклапедыя: У 18 т. Т. 13: Праміле — Рэлаксін / Рэдкал.: Г. П. Пашкоў і інш. — Мн. : БелЭн, 2001. — Т. 13. — С. 564. — 576 с. — 10 000 экз. — ISBN 985-11-0035-8. — ISBN 985-11-0216-4 (т. 13). Всеобщая история искусств. Том 2. Искусство средних веков. Книга первая. — Академия художеств СССР. Институт теории и истории изобразительных искусств. Спасылкі На Вікісховішчы ёсць медыяфайлы па тэме Notre-Dame de Reims Афіцыйны сайт Рэймскага сабора (фр.) Рэймскі сабор на сайце ЮНЕСКА (англ.), (фр.) Рэймскі сабор у энцыклапедыі «Кругосвет»